বেআইনি বাজি আটকাতে কড়া রাজ্য পুলিশের ডিজি রাজীব কুমার

কলকাতা: বেআইনি বাজি আটকাতে কড়া রাজ্য পুলিশের ডিজি রাজীব কুমার। সুন্দরবন পুলিশের ভূমিকায় ক্ষুব্ধ রাজ্য পুলিশ। এসপি – সিপিদের নিয়ে সুন্দরবন পুলিশ জেলার এসপিকে নিয়ে রাজ্য পুলিশের ডিজি রাজীব কুমার (DG Rajib Kumar) বৈঠকে বসেছিলেন। সূত্রের খবর, মঙ্গলবার বিকেল সাড়ে চারটা থেকে প্রায় এক ঘণ্টা বৈঠক করেন রাজ্য পুলিশের ডিজি।

বৈঠকে রাজ্য পুলিশের ডিজি প্রশ্ন করেন, এগুলো আগে থেকে দেখা হয়নি? এগুলো কেন খবর রাখা হচ্ছে না?
এসপি-সিপিদের অধীনে কত গুলি করে বাজি কারখানা রয়েছে? আইনি ও বেআইনি বাজি কারখানা কতগুলি চলছে? পুলিশ ডাইরেক্টটকে সেই রিপোর্ট পাঠিয়ে দ্রুত আপডেট করতে নির্দেশ দিয়েছেন রাজ্য পুলিশের ডিজি। কোথায় কোথায় বেআইনি বাজি রয়েছে তার খবর রাখুন। বৈঠকে এসপি – সিপিদের নির্দেশ ডিজির। প্রসঙ্গত, সোমবার রাতে পাথরপ্রতিমায় ভয়াবহ বিস্ফোরণে মৃত্যু হয় ৩ শিশু-সহ ৮ জনের। দক্ষিণ ২৪ পরগণার পাথরপ্রতিমায় বাজি বিস্ফোরণের (Patharpratima Blast) ঘটনাস্থলে যায় ফরেন্সিক দল।

আরও পড়ুন: প্রশাসনিক ব্যর্থতা! পাথরপ্রতিমা নিয়ে কী বললেন এডিজি?

ভয়াবহ বিস্ফোরণে পুলিশের নজরদারির অভাবের কথা স্বীকার করল প্রশাসন। মঙ্গলবার সাংবাদিক বৈঠকে দক্ষিণবঙ্গের এডিজি সুপ্রতিম সরকার (ADG Supratim Sarkar) জানান, ‘‘বিস্ফোরণে মৃত‍্যু হয়েছে ৮ জনের। চন্দ্রকান্ত বণিক ও তুষার বণিকের বাড়ি। ফরেন্সিক টিম ঘটনাস্থলে গিয়েছে। তারা পরীক্ষা করবে কি ঘটেছিল। আগুন লাগার কারণ কী? বাজি কারখানা ছিল পাশে। বাড়িতে কেন বাজি রাখা হয়েছে? সবটাই খতিয়ে দেখা হচ্ছে। তিনি আরও জানান, জনবসতিপূর্ণ এলাকায় এই ধরনের কারখানার অনুমোদন থাকার কথা নয়, কিন্তু তা সত্ত্বেও গত ১০ বছর ধরে এই কারখানা চালু ছিল।